

 **РЕПУБЛИКА СРБИЈА**

 **ГРАД НИШ**

 **ГРАДСКА ОПШТИНА ПАЛИЛУЛА**

 **УПРАВА ГРАДСКЕ ОПШТИНЕ**

 Бр. 231-1/22-04/3

 Дана 20.12.2022.године.

**ПОЗИВ ЗА ПОДНОШЕЊЕ ПОНУДЕ**

**ЗА НАБАВКУ УСЛУГA- ИЗРАДА ВЕБ САЈТА ЗА ПОТРЕБЕ ГРАДСКЕ ОПШТИНЕ ПАЛИЛУЛА**

Поштовани,

Градска општина Палилула из Ниша је покренула поступак за набавку услуга-израда веб сајта за потребе Градске општине Палилула , и овим путем Вам упућујемо позив да, уколико сте заинтересовани, доставите своју понуду.

**ОПИС ПРЕДМЕТА НАБАВКЕ:**

Приликом израде веб презентације општине водити рачуна да сајт мора бити препознатљив по бојама садржаним у грбу општине (у складу са Уредбом о ближим условима за израду и одржавање веб презентације органа).

Од основних страница и линкова веб презентација треба да садржи:

* Насловну страницу;
* Страницу „о нама“;
* Пријави комунални проблем – са једноставним формама и пратећим упутством;
* Страницу о новостима, подељену по категоријама (обавештења, гостовања, догађаји);
* Страницу са конкурсима, разврстаним по годинама;
* Фото и видео галерије, са неограниченим бројем података;
* Страницу са јавним набавкама и набавкама на које се ЗЈН не примењује, подељеним по годинама;
* Страницу са документима;
* Контакт страницу;
* RSS – Дељење садржаја путем RSS канала;
* Могућност дељења садржаја на друштвеним мрежама;
* Страница о Е-управи;
* Таб тастер омогућен за шетање кроз садржај;
* Опција за увећање и умањење текста;
* Слике треба да имају alttext i title tag;
* Мултијезичност – неограничен број језика;
* Навигација у главном менију прописана Уредбом;
* Мапа веб презентације;
* Поднавигација на самим страницама;
* Брзи линкови – најпосећеније странице.

Потребно је имати могућност измене садржаја сваке странице из администраторског панела као и могућност додавања садржаја, мењања и ажурирања података.

Веб презентација треба да садржи могућност додавања и мењања банера.

Веб презентацију треба израдити у оригиналном дизајну (без коришћења готових решења) по идејном пројекту послодавца.

Веб презентацију потребно је урадити у PHP – u sa MySql базом података уз коришћење најновијих технологија у изради веб дизајна (HTML5,CSS3,Jquery), без коришћења готових CMS система (Wordpress, Joomla…).

Веб презентација не треба да има ограничења у броју слика, статичних страница, вести, докумената, галерија...

Веб презентација треба да подразумева и следеће функционалности:

* Повезивање са претраживачима и индексирање;
* Google analytics;
* Оптимизација сајта за популарне и најкоришћеније претраживаче;
* Full responsive (прилагођавање за преглед на свим уређајима и резолуцијама);
* Аутоматска оптимизација фотографија приликом upload – a на сајт;
* Претрага на сајту/Напредна претрага;
* Повезивање са друштвеним мрежама;
* SEO оптимизација садржаја сајта....

Потребно је да Admin део веб презентације (web aplikacije) буде могуће покренути са неограниченог броја рачунара;

* Потребно је да покретање апликације не зависи од оперативног система;
* Поред обуке за рад, приликом испоруке web апликације потребно је доставити упутство за рад, како у штампаном, тако и у електронском формату.

**УСЛОВИ НАБАВКЕ:**

Ваша понуда треба да испуњава следеће услове:

- рок важења понуде: минимум 30 дана од дана пријема понуде.

- место извршења услуге: Ниш, општина Палилула ул. Бранка Радичевића бр. 1

- рок, начин и услови плаћања: одложено до 45 дана, рачунајући од дана извршене испоруке и пријема веродостојне документације.

- цена из понуде: у цену понуде без ПДВ-а, урачунавају се сви трошкови и евентуални попусти понуђача. Цену исказати тако да се види цена без ПДВ-а, износ ПДВ-а и цена понуде са ПДВ-ом. Уколико понуђач није у систему ПДВ-а, потребно је да то наведе на место где се уписује износ ПДВ-а.

- Критеријум за оцену понуде: најнижа понуђена цена.

**Понуда треба да садржи:**

- Попуњен, потписан и печатом понуђача оверен образац понуде на меморандуму понуђача.

**НАЧИН ДОСТАВЉАЊА ПОНУДА:**

Вашу понуду можете доставити најкасније до **23.12.2022. године, до 11:00 сати**, на адресу наручиоца Градска општина Палилула, ул. Бранка Радичевића бр.1, 18000 Ниш. Понуду можете доставити лично, у затвореној коверти на назначену адресу, послати поштом са назнаком на коверти **„за набавку услуге ИЗРАДА ВЕБ САЈТА ЗА ПОТРЕБЕ ГРАДСКЕ ОПШТИНЕ ПАЛИЛУЛА“** с тим што иста мора бити примљена код наручиоца најкасније до напред наведеног рока, или електронском поштом на адресу наручиоца info@palilula.eu, у ком случају понуђач доставља скенирану понуду на меморандуму понуђача.

**ОСТАЛО:**

Обавештења у вези предмета јавне набавке можете тражити од контакт особе: Милош Ристић, тел. 018/ 290-600, е-пошта milos.ristic@palilula.eu.